জানা যায়, তিনটি বিয়ে করেছিলেন সুরেশ। তিনি ছিলেন টাকার পাগল ও অত্যাচারী। ইতিমধ্যে এক স্ত্রী তাকে ডিভোর্স দিয়েছেন। আরেক স্ত্রী থাকেন বাবার বাড়ি। আর কিরণী বালা ছিলেন সুরেশের তৃতীয় স্ত্রী। তিনি ইট ভাঙ্গার কাজ করতেন। তিনি স্বামী সুরেশের সঙ্গেই থাককেন। ইট ভাঙা এবং রাজমিস্ত্রির কাজ করে যা আয় হতো তা তুলে দিতেন স্বামীর হাতে। বৃহস্পতিবার রাতের খাবার খেয়ে স্বামী-স্ত্রী নিজেদের ঘরে শুয়ে পড়েন। এরপর সুযোগ বুঝে সুরেশ তার স্ত্রী কিরণী বালার পেটে ধারালো ব্লেড চালান। তখন তার চিৎকারে প্রতিবেশীরা এসে তাকে উদ্ধার করে বগুড়া শহীদ জিয়াউর মেডিকেল কলেজ হাসপাতালে ভর্তি করে। সেখানে চিকিৎসাধীন অবস্থায় মৃত্যু হয়।